o
Olet työskennellyt TV7:llä noin vuoden. Millaista on ollut?
Aivan mahtavaa! Ihan ensimmäisestä päivästä lähtien
on ollut mahtavaa nähdä, miten työ on kehittynyt niin,
että voimme tarjota totuudellista sisältöä katsojille.
Tämä on ollut ihme toisensa jälkeen.
Olen päässyt paikkoihin, joihin en olisi koskaan kuvitella pääseväni.
Aivan ihmeellisiä ovia on auennut ja
aivan yllättäviltäkin tahoilta olemme saaneet tukea.
Vain Jumala voi mahdollistaa tällaista.
Mikä on juuri nyt haastavinta?
Kaikista haastavinta juuri nyt on ajanhallinta.
Kuulin mielenkiintoisen tarinan rabbista, joka sanoi,
että suurin synti on ajan hukkaaminen.
Meillä on vain tietty aika, jonka voimme käyttää elämässä.
Meidän tulee käyttää se tuottavasti.
Tulen itse töihin sunnuntai-iltana ja ennen kuin huomaankaan,
on jo perjantai ja mietin, mihin aika taas meni.
Se ei ole huono juttu, mutta haluan varmistaa, että käytän aikani hyvin.
Mitä me suomalaiset katsojat voisimme rukoilla nyt
TV7 Israel Newsin puolesta?
Työn eteenpäin viemiseksi tarvitsemme jatkuvasti
taloudellista tukea ja esirukoilijoita.
Rukous on kaiken kristillisen työn kulmakivi.
Emme voi tehdä tätä työtä yksin.
Aloitamme jokaisen työviikon ja jokaisen lähetyksenkin rukouksella.
Rukoilemme uutistenkin aluksi katsojien puolesta.
Rukoilkaa uutisten puolesta, jotta saisimme kasvaa ja
voisimme välittää oikeaa tietoa. Haluamme välittää tätä tietoa,
jotta ihmiset osaisivat rukoilla Israelin puolesta.
Rukoile uutisissa esiintyvien aiheiden puolesta.
Kirjoita teemoja ylös ja rukoile niiden pohjalta.
Kiinnitä huomiota pieniinkin asioihin uutisissa.
Näin sinäkin voit vaikuttaa.
Meidän poikamme työskentelee Herralle.
Me iloitsemme siitä, mitä TV7 tekee,
koska TV7 työskentelee Jumalan kunniaksi.
Me kaikki tuemme TV7.n työtä sydämissämme.
Sinäkin olet toimittaja. Kerro taustastasi!
Työskentelin monta vuotta Israelin valtion radiossa uutistoimittajana.
Se oli haastavaa, koska Israelissa on jatkuvasti ongelmia,
joudutaan tekemään vaikeita päätöksiä,
joita maailma ei aina ymmärrä ja media ei ole aina rehellinen.
Niin kuin poikani tänään sanoi, parasta on aina kertoa totuus,
koska ihmiset eivät ole tyhmiä.
He tulevat kuitenkin tajuamaan totuuden jossain vaiheessa.
Kun puhut totta, ihmiset tunnistavat, että olet rehellinen.